CELEX: 32012R0968
Language: lv
Date: 2012-10-19 00:00:00
Title: Komisijas Īstenošanas regula (ES) Nr. 968/2012 ( 2012. gada 19. oktobris ), ar kuru 2012./2013. gada kvotai, kas iedalīta anšovu nozvejai Biskajas līcī, pievieno daudzumus, kurus Francija 2011./2012. gada zvejas sezonā ieturējusi saskaņā ar Padomes Regulas (EK) Nr. 847/96 4. panta 2. punktu

20.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 290/8
            
         KOMISIJAS ĪSTENOŠANAS REGULA (ES) Nr. 968/2012
   (2012. gada 19. oktobris),
   ar kuru 2012./2013. gada kvotai, kas iedalīta anšovu nozvejai Biskajas līcī, pievieno daudzumus, kurus Francija 2011./2012. gada zvejas sezonā ieturējusi saskaņā ar Padomes Regulas (EK) Nr. 847/96 4. panta 2. punktu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1996. gada 6. maija Regulu (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (1), un jo īpaši tās 4. panta 2. punktu,
   tā kā:
   
               (1)
            
            
               Saskaņā ar Regulas (EK) Nr. 847/96 4. panta 2. punktu dalībvalsts var līdz nozvejas kvotas piemērošanas gada 31. oktobrim lūgt Komisiju ieturēt un pārcelt uz nākamo gadu līdz 10 % no attiecīgās kvotas. Ieturēto daudzumu Komisija pievieno attiecīgajai kvotai.
            
         
               (2)
            
            
               Ar Padomes Regulu (ES) Nr. 716/2011 (2) Francijai 2011./2012. gada zvejas sezonai ir iedalīta kvota 2 970 tonnu anšovu nozvejai Biskajas līcī.
            
         
               (3)
            
            
               Tomēr, ņemot vērā apmaiņu ar zvejas iespējām saskaņā ar Padomes Regulas (EK) Nr. 2371/2002 (3) 20. panta 5. punktu, kvotu pārcelšanu saskaņā ar Regulas (EK) Nr. 847/96 4. panta 2. punktu un/vai zvejas iespēju pārdalīšanu un atvilkumus saskaņā ar Padomes Regulas (EK) Nr. 1224/2009 (4) 37. un 105. pantu, Francijai pieejamā kvota nozvejai no minētā krājuma 2011./2012. gada zvejas sezonā bija 6 362 tonnas.
            
         
               (4)
            
            
               Minētās zvejas sezonas beigās Francija ziņoja par Biskajas līcī gūto anšovu kopējo nozveju 4 198 tonnu apjomā.
            
         
               (5)
            
            
               Saskaņā ar Regulas (EK) Nr. 847/96 4. panta 2. punktu Francija ir lūgusi ieturēt attiecīgu daļu no 2011./2012. gada zvejas sezonas anšovu kvotas un pārcelt to uz nākamo zvejas sezonu. Nepārsniedzot minētajā regulā norādītos limitus, ieturētie daudzumi būtu jāpievieno kvotai, kas 2012./2013. gada zvejas sezonai noteikta ar Padomes Regulu (ES) Nr. 694/2012 (5).
            
         
               (6)
            
            
               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO REGULU.
   1. pants
   Kvotu, kas ar Regulu (ES) Nr. 694/2012 Francijai iedalīta anšovu nozvejai Biskajas līcī, palielina par 636 tonnām.
   
               Valsts kods
            
            
               Krājuma kods
            
            
               Suga
            
            
               Zona
            
            
               Galīgā kvota (2011/2012)
            
            
               Nozveja (2011/2012)
            
            
               % no galīgās kvotas
            
            
               Pārceltā kvota
            
            
               Sākotnējā kvota (2012/2013)
               Reg. (ES) Nr. 694/2012
            
            
               Pārskatītā kvota (2012/2013)
            
         
               FRA
            
            
               ANE/08.
            
            
               Eiropas anšovs
            
            
               VIII (Biskajas līcis)
            
            
               6 362 t
            
            
               4 198 t
            
            
               65,9 %
            
            
               636 t
            
            
               2 070 t
            
            
               2 706 t
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 115, 9.5.1996., 3. lpp.
   
      (2)  OV L 193, 23.7.2011., 11. lpp.
   
      (3)  OV L 358, 31.12.2002., 59. lpp.
   
      (4)  OV L 343, 22.12.2009., 1. lpp.
   
      (5)  OV L 203, 31.7.2012., 26. lpp.